《游南山天宁寺》
宋代·方一夔

客里尘騑未着鞭，短篷送我访幽禅。横空云冒临江寺，夹岸山随下濑船。

谩借一觞追胜概，暂分半日洗尘缘。城头梅角声孤起，掉首空归又晚天。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。